โบรกฯย้ำ SYNTEC พื้นฐานดี-ปันผลมั่นคงไตรมาส 4 ดีต่อเนื่อง พร้อมประมูลงานเพิ่ม
โบรกฯชี้ SYNTEC ราคาถูก-พื้นฐานดี-ปันผลมั่นคง ไตรมาส 4 ดีต่อเนื่อง จากไตรมาส 2 และ 3 พร้อมประมูลงานเพิ่ม
19 พ.ย. 2558

บล.ยูโอบี เคย์เฮียน (ประเทศไทย) ว่า สำหรับหุ้นรับเหมาขนาดเล็กตอนนี้มีเพียงตัวเดียวที่ราคายังถูกอยู่และเป็นหุ้นพื้นฐานดี ปันผลมั่นคงคือ บริษัท ซินเท็ค คอนสตรัคชั่น จำกัด (มหาชน) หรือ SYNTEC ซึ่งมี margin สูง และมีการรับรู้รายได้ต่อเนื่อง ทำให้งบไตรมาส 4 ปี 2558 จะดีต่อเนื่องจากงบไตรมาส 2 และ 3 ปี 2558 ที่ดีอยู่แล้ว
โดยทั้งปี 58 การรับงานทั้งปีจะสูงใกล้เคียง 1 หมื่นล้านบาท ถือว่าเติบโตชัดเจนจากปีก่อน นอกจากนี้ยังมีแผนประมูลงานเพิ่มอีกในช่วงระยะสั้นนี้ได้แก่งาน CPN, NOBLE, SPALI บวกกับแผนการขยายส่วนต่อรถไฟฟ้าของรัฐบาลระยะยาว ช่วยให้มีการสร้างคอนโดเพิ่มและประมูลงานก่อสร้างเพิ่ม ส่งผลให้มีรายได้มาเพิ่มระยะสั้นถึงยาวให้ SYNTEC (ราคาเป้าหมายระยะสั้น 3.80 บาท)